能渡长江，命家人载石其上。行取入京，以恬淡得南铨。神庙特命入北铨。先时掌选，门如市，公设水缸于署，一切书札尽投其中。廉操着闻，晋南京太常寺少卿、大理寺右少卿、太常寺卿，升山西巡抚。魏珰煽虐，以魏大中为翔门墙，曾疏荐之，嗾程九畴劾翔老病，翔决意引去，遂与邹元标等同时追夺。翔为人外严内宽，家徒四壁，杜门却扫，题其堂曰：「昼掩」，当事造请，不得一见。邑有大利害，必毅然争之，至今诵清介者，必首推云。墓在北乡长陵坡。